Αναδρομική μελέτη λοιμώξεων γαστρεντερικού με τη χρήση πολυπλεκτικής PCR (film array gastrointestinal panel)
Creators: name: Αργυρακούλη, Σοφία Κ.
Publisher: name: Aristotle University of Thessaloniki
Year: 2025
Subjects: Πολυπλεκτική PCR
Λοιμώξεις γαστρεντερικού
Θεραπεία
Multiplex PCR
Gastrointestinal infections
Treatment

description: Οι λοιμώξεις του γαστρεντερικού συστήματος μπορεί να προκληθούν από βακτήρια, ιούς και παράσιτα. Η γρήγορη, ακριβής και αξιόπιστη ανίχνευση των παθογόνων που προκαλούν τη λοίμωξη έχει μεγάλη σημασία στη θεραπευτική προσέγγιση, στη πρόληψη δημιουργίας εστιών μόλυνσης και διασποράς, στην κλινική έκβαση των ασθενών καθώς και στην επιβάρυνση των υγειονομικών δομών. Η τεχνική της πολυπλεκτικής συνδρομικής PCR αποτελεί ένα νέο εργαλείο που έρχεται να συνδράμει στην διαγνωστική των παραπάνω λοιμώξεων και λόγω της ταχύτητας και της υψηλής ευαισθησίας να καλύψει κενά που δημιουργούνται από τις κλασσικές τεχνικές όπως είναι οι καλλιέργειες κοπράνων. Στη παρούσα διπλωματική εργασία καταγράφηκαν στοιχεία 230 ασθενών που επισκέφτηκαν το Γενικό Νοσοκομείο Λάρισας με συμπτώματα λοίμωξης του γαστρεντερικού συστήματος. Μελετήθηκαν και καταγράφηκαν αναλυτικά τα δημογραφικά στοιχεία, το ατομικό ιστορικό, η κλινική εισαγωγής, το αποτέλεσμα PCR από δείγματα κοπράνων με υπόνοια λοίμωξης του γαστρεντερικού συστήματος, το αποτέλεσμα της αντίστοιχης καλλιέργειας και η τελική έκβαση της νόσου του κάθε ασθενούς. Τα αποτελέσματα της πολυπλεκτικής PCR για την ανίχνευση διαφόρων παθογόνων και της συχνότητας εμφάνισής τους, έδειξαν ότι τα πιο συχνά ανιχνευόμενα παθογόνα ήταν το Campylobacter, το Enteropathogenic E. coli (EPEC) και το τοξινογόνο Clostridium difficile. Άλλα συχνά ανιχνευόμενα παθογόνα ήταν ο Norovirus GI/GII, η Salmonella και το Cryptosporidium. Συνολικά, παρατηρήθηκε ποικιλία παθογόνων, με ορισμένα να εμφανίζονται σημαντικά συχνότερα. Επίσης, διαπιστώθηκε πως το 92,6% των καλλιεργειών ήταν αρνητικές για τα συγκεκριμένα παθογόνα, ενώ στο 7,4% των καλλιεργειών απομονώθηκε Salmonella spp. Αυτό δείχνει τη σημαντικότητα της χρήσης της πολυπλεκτικής PCR στη ανίχνευση του παθογόνου που προκαλεί γαστρεντερική νόσο.
description: Gastrointestinal infections can result from bacteria, viruses, or parasites. Rapid, accurate, and reliable detection of the pathogens responsible for these infections is critical for effective therapeutic management, preventing outbreaks, improving patient outcomes, and reducing healthcare costs. The multiplex PCR technique is a new tool in the diagnosis of the aforementioned infections, which, due to its speed and high sensitivity, addresses the gaps left by traditional methods, such as stool cultures.The present study examined data from 230 patients who visited the General Hospital of Larissa. Detailed records were kept of demographic data, medical history, clinical presentations, gastrointestinal PCR results, corresponding culture findings and the final disease outcomes for each patient. The multiplex PCR results from stool samples collected from patients with diarrhea revealed that the most frequently detected pathogens were Campylobacter, Enteropathogenic E. coli (EPEC), and toxigenic Clostridium difficile. Other frequently detected pathogens included Norovirus GI/GII, Salmonella, and Cryptosporidium. Overall, a diverse range of pathogens was identified, with certain ones appearing significantly more often. Furthermore, it was observed that 92,6% of cultures were negative for specific pathogens, while Salmonella spp. was detected in 7,4% of culture samples. These findings underscore the importance of multiplex PCR in accurately identifying pathogens causing gastrointestinal diseases.